**Сертификати за своите добродетелни постъпки и достойно поведение получиха:**

**Недялка Илиева** – ученичка от IIIА клас на ОУ „Христо Ботев“ – с.

Самуилово, общ. Сливен. Верен помощник и добър приятел на своя съученичка със специални образователни потребности /слухово нарушение/.

**Ростислав Георгиев** - ученик от VА клас на ОУ „Христо Ботев“ – с. Самуилово, общ. Сливен. Намерил на пътя торбичка с лекарства и рецепта, чрез кметството в с.Глуфишево жизненоважните медикаменти били върнати на възрастна жена от селото.

**Продан Проданов и Коста Костов,** ученици от VА клас на ОУ „Христо Ботев“ – с. Самуилово, общ. Сливен. Заедно с приятеля си Коста Костов намерили тълъб с пречупено крило и се грижили за птицата, докато се възстанови.

**Учениците от IА клас** – група по интереси, работилничка „Вълшебство“ при ОУ „Христо Ботев“ – с. Самуилово, общ. Сливен. Организирали множество благотворителни акции.

**Симона Георгиева** – ученичка от IБ клас на СУ „Константин Константинов“ – Сливен. Детето дарява за втори път косата си на Асоциация за превенция на рака.

**Екатерина Симеонова, Станислава Андонова** - ученички от IV клас на СУ „Константин Константинов“ – Сливен. Заедно със своя приятелка са изработили картички и сувенири през пролетната ваканция, които продали по време на великденските празници в с.Глушник. Събраната сума от 328 лева предали на кмета на селото, с благотворителна цел за довършване на църквата в Глушник.

**Стефан Янев** - ученик от VIГ клас на СУ „Константин Константинов“ – Сливен. С още няколко деца е спасил бездомник от задушаване. Благодарение на бързата им реакция и своевременното подаване на сигнал медицинският екип е пристигнал веднага и животът на човека е бил спасен.

**Ивелина Георгиева** – ученичка от IVА клас на СУ „Пейо Крачолов Яворов“ – Сливен. Подстригала е дългата си коса с благотворителна цел, за нуждите на онкологично болни хора.

**Георги Минчев, Дойчин Градинаров и Тодор Георгиев**, ученици от VI клас на СУ „Пейо Крачолов Яворов“ – Сливен. Заедно с Дойчин Градинаров и Тодор Георгиев от същото училище намерили и предали портмоне с документи и голяма сума пари.

**V, VI, VII и XБ клас на ППМГ „Добри Чинтулов“** – Сливен. Организирали благотворителен базар, от който са събрани над 1000 лева. Средствата са дарени за лечението на Стилиян Колев.

**ІXА клас на ППМГ „Добри Чинтулов“** – Сливен. Организирали благотворителен пазар. Събраната сума от 600 лева са предоставили за лечението на Стилиян Колев и на дома „Милосърдие” за пълнолетни лица с ментални увреждания.

**Ученически съвет при ППМГ „Добри Чинтулов“** – Сливен. Организирали са благотворителен концерт за подпомагане на Стилиян Колев.

**Випуск 2018 година на ППМГ „Добри Чинтулов“** – Сливен. За благотворителната кампания „С тениска на 15 май”, от която са събрани над 1500 лева и са предоставени за лечение на болно дете.

**Божанка Цветова, Дарина Тодорова и Гергана Георгиева** – ученички от VIА клас на ОУ „Панайот Хитов“ – Сливен. Отрязали са косите си и са ги дарили на фондация „Промени живота си”. С тях фондацията ще изработи перуки за онкоболни жени и деца.

**Училищен ученически съвет на ОУ „Панайот Хитов“** – Сливен. Организирал благотворителна акция за лечението на Стилиян Колев. Събраната сума от 312 лева е преведена по сметка на момчето.

**Учениците от IVА клас на ОУ „Д-р Иван Селимински“** – Сливен. Осъществили са благотворителни инициативи, в резултат на което са помогнали за лечението на Стилиян Колев със 150 лева и на Милен Зайков със 120 лева.

**Учениците от VIВ клас на ОУ „Д-р Иван Селимински“** – Сливен. Децата събират ежегодно различни суми за подпомагане на свой съученик за закупуването на учебни пособия, участие в училищни екскурзии и други събития от живота на класа и училището.

**Учениците и учителите на ОУ „Д-р Иван Селимински“** – Сливен. За благотворителните инициативи, с които са подкрепили различни дарителски каузи: предоставили са 2200 лева за лечението на Стилиян Колев, 200 лева са дарили на българска църква, 400 лева – за лечението на Милен Зайков.

**Учениците от IVклас на НУ „Васил Левски**“ – Сливен. Децата организират ежегодни дарителски кампании в подкрепа на учениците от гр.Кермен.

**Валентин Чаушев** - ученик от IVА клас на ОУ „Елисавета Багряна“ – Сливен. През април в автобусна катастрофа на магистрала „Тракия” загина майката на негова съученичка. Момчето, което също е загубило майка си преди години, е дарило сумата от 50 лева в знак на съпричастност.

**Преслава Иванова, Иван Гурков** – ученици от ХIIД клас на ПГИ „Проф. д-р Д. Табаков“ – Сливен. Организирали и участвали в множество благотворителни инициативи и кампании на БЧК, в резултат на което са събрани средства за лечението на болни деца от Сливен.

**Учениците и учителите на ОУ „Христо Ботев“** – Сливен. За активната подкрепа и множеството дарителски инициативи за лечението на Стилиян Колев. На общо събрание учителите единодушно са решили да дарят лични средства в размер на 4500 лева. С организираните от ученическия съвет два базара и концерт събраната сума възлиза на 11 164,13 лева.

**Даниел Минчев** – ученик от ХIБ клас на СУ „Христо Ботев” – гр. Нова Загора. Участва активно в организирането на благотворителни концерти и други дейности, за набирането на необходимите 30 000 лева за лечението на седмокласничка с детска церебрална парализа.

**Емилия Станчева** – ученичка от ХIIклас на СУ „Иван Вазов” – гр. Нова Загора. За участието й в кампания за популяризиране на борбата с диабета, за подготовката на благотворителен концерт, в резултат на което са събрани 1800 лева за абитуриенти-сираци.

**Пламена Георгиева** – ученичка от ХIIклас на СУ „Иван Вазов” – гр. Нова Загора. През октомври 2017 г. Пламена дава старт на кампания за популяризиране на борбата с диабета.

**Никол Христова Иванова, Димитър Трухчев, Недислава Маринова, Росина Ламбова, Ина Иванова, Християна Иванова, Яница Трухчева, Наталия Коларова, Йоана Балчева** - ученици в СУ „Неофит Рилски”, гр. Твърдица. Участвали са в набирането на средства в помощ на пострадали ученици и възрастни, в концерти в подкрепа на „Българската Коледа”, в помощ на пострадалите в Хитрино и на абитуриенти-сираци.